ณัชชา พงศ์สุปาณี

ณัชชา พงศ์สุปาณี (; เกิด 17 กุมภาพันธ์ พ.ศ. 2539) รู้จักกันดีในชื่อ MindaRyn เป็นยูทูบเบอร์และนักร้องหญิงชาวไทย สังกัดโยชิโมโต้ เอ็นเทอร์เทนเมนท์ และเซ็นสัญญากับแลนติส หลังเริ่มได้รับความสนใจจากการที่เธอคัฟเวอร์เพลงธีมอนิเมะบนยูทูบ เธอได้เปิดตัวในฐานะศิลปินเดี่ยวด้วยการเปิดตัวซิงเกิลแรกชื่อ "Blue Rose Knows" ในปี พ.ศ. 2563 ซึ่งเป็นเพลงประกอบเพลงปิดในซีรีส์อนิเมะโทรทัศน์เรื่องเพราะพระเจ้าเลือกเลยได้เกิดใหม่มาเลี้ยงสไลม์ในต่างโลก

ประวัติ 
ตั้งแต่เด็กณัชชามีความสนใจในอนิเมะ เพลงญี่ปุ่น ฟังเพลงวงเอกซ์เจแปน ดูการ์ตูนญี่ปุ่นเรื่องโดราเอมอน โปเกมอน และดิจิตอลมอนสเตอร์ ทางโทรทัศน์ เธอจบคณะวิศวกรรมศาสตร์ที่มหาวิทยาลัยเกษตรศาสตร์ ต่อมาเธอได้ฝึกงาน 7 เดือนที่บริษัทนิมเบิลในช่วงปีสุดท้าย

ในปี พ.ศ. 2558 ณัชชาเริ่มทำช่องยูทูบคัฟเวอร์เพลงญี่ปุ่นและอนิเมะเรื่องต่าง ๆ เธอได้รับความสนใจจากค่ายเพลงญี่ปุ่นแลนติส ซึ่งต่อมาได้เซ็นสัญญากับเธอ

ในเดือนพฤศจิกายน พ.ศ. 2563 เธอได้เปิดตัวในฐานะศิลปินเดี่ยวด้วยการเปิดตัวซิงเกิลแรกชื่อ "Blue Rose Knows" วางจำหน่ายเมื่อวันที่ 18 พฤศจิกายน พ.ศ. 2563 ใช้เป็นเพลงประกอบเพลงปิดอนิเมะเรื่องเพราะพระเจ้าเลือกเลยได้เกิดใหม่มาเลี้ยงสไลม์ในต่างโลก พร้อมกับคัฟเวอร์เพลง "Sincerely" ฉบับภาษาอังกฤษของ True ซิงเกิลที่ 2 ชื่อ "Like Flames" วางจำหน่ายเมื่อวันที่ 25 สิงหาคม พ.ศ. 2564 ใช้เป็นเพลงประกอบเพลงเปิดอนิเมะเรื่องเกิดใหม่ทั้งทีก็เป็นสไลม์ไปซะแล้ว ในฤดูกาลที่ 2 ซิงเกิลที่ 3 ชื่อ "Shine!" วางจำหน่ายเมื่อวันที่ 1 ธันวาคม พ.ศ. 2564 ใช้เป็นเพลงประกอบเพลงปิดอนิเมะเรื่องซาคุกัน ซิงเกิลที่ 4 ชื่อ "Daylight" วางจำหน่ายเมื่อวันที่ 23 กุมภาพันธ์ พ.ศ. 2565 ใช้เป็นเพลงประกอบเพลงเปิดอนิเมะเรื่องอาชีพกระจอกแล้วทำไม ยังไงข้าก็เทพ ในฤดูกาลที่ 2 ซิงเกิลที่ 5 ชื่อ "Way to go" วางจำหน่ายเมื่อวันที่ 22 กุมภาพันธ์ พ.ศ. 2566 ใช้เป็นเพลงประกอบเพลงเปิดอนิเมะเรื่องเพราะพระเจ้าเลือกเลยได้เกิดใหม่มาเลี้ยงสไลม์ในต่างโลก ในฤดูกาลที่ 2 และซิงเกิลที่ 6 ชื่อ "SURVIVE" วางจำหน่ายเมื่อวันที่ 24 พฤษภาคม พ.ศ. 2566 ใช้เป็นเพลงประกอบเพลงเปิดอนิเมะเรื่องเรเลียนา พระเอกของฉันเป็นท่านดยุก

ผลงาน

ซิงเกิล

อัลบั้ม

งานพากย์ 
ดิจิมอนแอดเวนเจอร์ Last Evolution คิซึนะ พากย์เสียง ยางามิ ฮิคาริ

ยอดนักสืบจิ๋วโคนัน: เจ้าสาวฮาโลวีน พากย์เสียง เอเรนิก้า ลาฟเรนติเอว่า

ดิจิมอนแอดเวนเจอร์ 02 เดอะ บีกินนิ่ง พากย์เสียง ยางามิ ฮิคาริ

อ้างอิง

แหล่งข้อมูลอื่น 
  
  
 
 
 
 
 
 ผลงานเพลงที่ VGMdb
 

ยูทูบเบอร์ชาวไทย
นักร้องหญิงชาวไทย
บุคคลจากกรุงเทพมหานคร
บุคคลจากคณะวิศวกรรมศาสตร์ มหาวิทยาลัยเกษตรศาสตร์